**ПРОТОКОЛ № 25**

 Днес, 26.03.2017г. в гр. Пловдив, Международен Панаир – гр. Пловдив, Палата № 7, бул. „Цар Борис Обединител“ № 37 се проведе заседание на Районна избирателна комисия (РИК) 17 – Пловдив област. Заседанието се откри в 18:26 часа от председателя на комисията – г-н Илиан Иванов. Присъстват 16 членове на РИК 17 Пловдив област, налице е изискуемия от ИК кворум за провеждане на заседанието.

Председателят предложи заседанието да се проведе при следния дневен ред:

**Последен № 281-НС/26.03.2017г.**

|  |  |  |
| --- | --- | --- |
| **№** | **МАТЕРИАЛИ ЗА ЗАСЕДАНИЕТО:** | **ЧЛЕН НА РИК** |
| **1.****2.****3.****4.****5.****6.****7.****8.****9.** | **Проект на решение относно:** сигнал вх.№ 30/26.03.2017г. от Павел Гимишев – кандидат за народен представител от Реформаторски блок – Глас народен **Проект на решение относно:** жалба вх.№ 29/26.03.2017г. от Милко Христов Милков – упълномощен представител на КП Патриотичен фронт**Проект на решение относно**: жалба вх.№ 31/26.03.2017г. от Александра Берданкова – упълномощен представител на КП БСП за България**Проект на решение относно:** жалба вх.№ 32/26.03.2017г. от Александра Берданкова – упълномощен представител на КП БСП **Проект на решение относно:** **заличаване на упълномощен представител на Коалиция „БСП за България“****Проект на решение относно:** Поправка на техническа грешка в Решение № 252-НС от 25.03.2017г. на РИК 17 за промяна в съставите на секционните избирателни комисии на територията на община Асеновград, област Пловдив при произвеждането на изборите за народни представители на 26.03.2017 г.**Проект на решение относно**: сигнал вх.№ 34/26.03.2017г. от Стефан Николов Ангелов, препратен до РИК по компетентност от ОД на МВР Пловдив **Проект на решение относно**: **Устен сигнал -** Жалба с вх. № 33/26.03.2017г. от Бедрие Търмазова –кандидат за народен представител, постъпила в Районна избирателна комисия – Пловдив област относно извършена агитация в гр.Асеновград - ОУ „Никола Вапцаров“.Рзни | **ИИ****ИИ****ИИ****ИИ****ИИ****ИИ****ИИ** |
| **т.7** | Разни | **ИИ** |

Проектът на дневен ред с допълнението беше подложен на поименно гласуване и резултатите от него са както следва:

|  |  |  |
| --- | --- | --- |
|  | **Членове на РИК** | **Гласуване** |
| 1. | Илиан Руменов Иванов | ЗА |
| 2. | Ваня Костадинова Костадинова | ЗА |
| 3. | Иванка Тодорова Милева | ЗА |
| 4. | Айтен Сали Салим | ЗА |
| 5. | Елена Владиславова Кинаева | ЗА |
| 6. | Елена Георгиева Караманова-Захариева | ЗА |
| 7. | Диана Илиева Дишлиева | ЗА |
| 8. | Йордан Янкулов Дамбулев | ОТСЪСТВА |
| 9. | Милена Иванова Калинова | ЗА |
| 10. | Добромир Запрянов Кузманов | ЗА |
| 11. | Иван Милков Кърчев | ЗА |
| 12. | Семиха Юсеин Яшар | ЗА |
| 13. | Стоян Николов Янаджиев | ЗА |
| 14. | Валя Иванова Кръстанова | ЗА |
| 15. | Ангел Николаев Господинов | ЗА |
| 16. | Антон Желязков Карагачлиев | ЗА |
| 17. | Людмила Иванова Андонова | ЗА |

 Дневният ред се прие от РИК 17 – Пловдив област с мнозинство от присъстващите с 16 гласа „ЗА”.

Предложението бе прието с мнозинство от присъстващите с 16 гласа „ЗА“.

**По т.1** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно:** сигнал вх.№ 30/26.03.2017г. от Павел Гимишев – кандидат за народен представител от Реформаторски блок – Глас народен

Иван Кърчев: Колеги искам да вметна, че беше взето предходно наше решение, което презюмирахме да се уведомят общините. Считаме, че не е направено, защото те не се взели отношение!

**РЕШЕНИЕ
№ 282-НС
Пловдив Област, 26.03.2017г.**

ОТНОСНО: сигнал вх.№ 30/26.03.2017г. от Павел Гимишев – кандидат за народен представител от Реформаторски блок – Глас народен

С вх.№ 30 от 26.03.2017г. /14:20ч./ в РИК 17 Пловдив област на електронната поща е постъпил сигнал от Павел Гимишев, кандидат за народен представител от Реформаторски блок – Глас народен. В сигнала са наведени твърдения, че между членове на СИК 171300005, 171300008, 171300011, 171300016, 171300019, 171300020, 171300021, 171300024, 171300036, 171300038, 171300060, 171300064, 171300069, 171300070 и 171300072 в гр. Карлово се е провел разговор след приключване на изборния ден , всеки представител да си брои преференциите за отделните кандидати. При извършена проверка от страна на РИК в няколко от изброените СИК на произволен принцип не се констатира извършване на състава на твърдяното нарушение. Не може да не бъде съобразено и обстоятелството, че редица от изброените секционни избирателни комисии не са позиционирани на територията на гр.Карлово, както е посочено изрично в сигнала, а са в различни населени места на територията на Общината, а именно: гр.Баня, с.Дъбене, с.Кърнаре, с.Розино.

Наред с горното въз основа на сигнал вх.№ 25/26.03.2017г. /11:25ч./ от Павел Гимишев – кандидат за народен представител от Реформаторски блок – Глас народен със сходен предмет и доколкото комисията намира, че членовете на СИК следва да са запознати с Методическите указания, приети с Решение № 4371-НС от 1 март 2017 г. на ЦИК, с Решение № 278/26.03.2017г. на РИК 17 – Пловдив област е указано на всички членове на СИК на територията на община Карлово да спазват стриктно Методическите указания на ЦИК, приети с Решение № 4371-НС от 1 март 2017 г. на ЦИК, като при наличието на предпочитание (преференция) членът на СИК, който държи бюлетината, оповестява на глас за кой кандидат е предпочитанието. Членовете на СИК, които записват предпочитанията (преференциите) върху бланката-чернова, ги отразяват, като ограждат (зачертават) първото число на първия ред, започвайки от № 1, и продължават във възходящ ред, без да изпускат числа до изчерпване на предпочитанията (преференциите) за този кандидат.

С оглед изложеното и поради липса на предмет, както и на основание чл. 72, ал. 1, т. 1 и т. 20 от ИК, Районна избирателна комисия

**РЕШИ**

ОСТАВЯ БЕЗ РАЗГЛЕЖДАНЕ сигнал вх.№ 30/26.03.2017г. от Павел Гимишев – кандидат за народен представител от Реформаторски блок – Глас народен

Настоящото решение може да бъде оспорено пред Централната избирателна комисия в тридневен срок  от обявяването му.

**По т.2** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно:** жалба вх.№ 29/26.03.2017г. от Милко Христов Милков – упълномощен представител на КП Патриотичен фронт

РЕШЕНИЕ
№ 283-НС
Пловдив Област, 26.03.2017г.

ОТНОСНО: жалба вх.№ 29/26.03.2017г. от Милко Христов Милков – упълномощен представител на КП Патриотичен фронт

На 26.03.2017г. в РИК 17 Пловдив област на електронната поща е постъпила жалба от Милко Христов Милков – упълномощен представител на КП Патриотичен фронт, относно нарушение в СИК 170100048, гр. Асеновград. Обжалват се действията на Зам. Председателя на СИК 170100048, като се сочи, че последния говори на език различен от български.

След извършена проверка е установено, че ФЕЙМЕ РАМАДАН САИД е назначена за Зам. Председател на СИК 170100048, гр. Асеновград.

С лицето е проведен разговор по телефона от Семиха Яшар – член на РИК – 17. Дадени са и указания да не говори на език различен от български.

Поради което и на основание чл. 72, ал. 1, т. 1 от ИК Районна избирателна комисия

**РЕШИ**

**УКАЗВА** на ФЕЙМЕ РАМАДАН САИД в качеството и на Зам. Председателя на СИК 170100048 гр. Асеновград да не говори на език различен от български.

 Настоящото решение да се изпрати незабавно на общинска администрация гр. Съединение, която да снабди СИК с със същото.

Настоящото решение може да бъде оспорено пред Централната избирателна комисия в тридневен срок  от обявяването му.

**По т.3** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно:** жалба вх.№ 31/26.03.2017г. от Александра Берданкова – упълномощен представител на КП БСП за България

РЕШЕНИЕ
№ 284-НС
Пловдив Област, 26.03.2017г.

ОТНОСНО: жалба вх.№ 31/26.03.2017г. от Александра Берданкова – упълномощен представител на КП БСП за България

На 26.03.2017г. в РИК 17 Пловдив област на електронната поща е постъпила жалба от Александра Берданкова, относно нарушение в СИК № 174100015, СИК № 174100016, СИК № 174100017 и СИК № 174100018, с. Йоаким Груево, които се намират в ОУ „Христо Ботев“. В жалбата се твърди, че е ограничен достъпа на избиратели със затруднения в придвижването и тези придвижващи се с инвалидни колички. Според членовете на СИК, металната врата на входа на учебното заведение е затворена по нареждане на кмета на общината и така тези граждани се лишават да гласуват.

Извършена е проверка по телефона от Елена Караманова-Захариева, която се свърза със секретаря на община Стамболийски – Даниела Кръстева, която е уверила, че ще извършат проверка на място. За резултата от извършената проверка, г-жа Даниела Кръстева уведоми РИК 17, че в момента на проверката са гласували двама избиратели със затруднения в придвижването.

Ето защо и с оглед гореизложеното, не се установи нарушение на Изборния кодекс на територията на община Стамболийски. Поради което и на основание чл. 72, ал. 1, т. 1, т. 20 и т. 29 от ИК Районна избирателна комисия

**РЕШИ**

ОСТАВЯ БЕЗ УВАЖЕНИЕ подадената от Александра Берданкова – упълномощен представител на КП БСП за България жалба относно ограничен достъп на избиратели със затруднения в придвижването и тези придвижващи се с инвалидни колички в СИК № 174100015, СИК № 174100016, СИК № 174100017 и СИК № 174100018, с. Йоаким Груево, община Стамболийски.

Настоящото решение може да бъде оспорено пред Централната избирателна комисия в тридневен срок  от обявяването му.

**По т.4** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно:** сигнал от Александра Берданкова – упълномощен представител на КП БСП за България с вх. № 32/26.03.3017г.

РЕШЕНИЕ
№ 285-НС
Пловдив Област, 26.03.2017г.

ОТНОСНО: сигнал от Александра Берданкова – упълномощен представител на КП БСП за България с вх. № 32/26.03.3017г.

На 26.03.2017г. в РИК 17 Пловдив област с вх.№ 32/26.03.2017г. е депозиран Доклад от Ваня Костадинова-член на РИК-17, Пловдив област. В последния е посочено, че г-жа Костадинова е получила устен сигнал от Александра Берданкова – упълномощен представител на КП „БСП за България „ че в секциите в с. Калековец, общ. Марица, е „докаран“ автобус с наблюдатели, които са гласували за Реформаторски блок с предварително попълнени декларации, че няма да гласуват на друго място.

Във връзка със сигнала е извършена проверка по телефона от Семиха Яшар, която се свърза с Председателите на СИК 171700020, СИК 171700021 и СИК 171700022. И тримата потвърдили, че действително в посочените секционни комисии са гласували избиратели от друго населено място, но всички са представили удостоверения за гласуване на друго място. Не са потвърди сигнала, че декларациите били предварително попълнени. На всички избиратели са дадени декларации от председателите на съответната секции.

Относно изложеното в сигнала, че наблюдателите са гласували за Реформаторски блок, РИК-17, Пловдив област счита, че не следва да изрази становище, тъй като не е ясно как г-жа Берданкова е установила, за кого са гласували въпросните избиратели, предвид факта, че изборния ден не е приключил респективно избирателната кутия не е отворена.

Ето защо и с оглед гореизложеното, не се установи нарушение на Изборния кодекс на територията на община Марица. Поради което и на основание чл. 72, ал. 1, т. 1, т. 20 и т. 29 от ИК Районна избирателна комисия

**РЕШИ**

ОСТАВЯ БЕЗ УВАЖЕНИЕ подадения от Александра Берданкова – упълномощен представител на КП БСП за България чрез Ваня Костадинова сигнал с вх.№ 32/26.03.2017г. на РИК-17, Пловдив област

Настоящото решение може да бъде оспорено пред Централната избирателна комисия в тридневен срок  от обявяването му.

**По т.5** от дневния ред докладва Илиан Иванов – председател на РИК 17 Пловдив област.

Предложен бе проект за решение относно: Вземане на решение за заличаване на упълномощен представител на Коалиция „БСП за България“

 **РЕШЕНИЕ**

**№ 286-НС**

**Пловдив Област, 26.03.2017г.**

 **ОТНОСНО: Вземане на решение за заличаване на упълномощен представител на Коалиция „БСП за България“**

С вх. № 548/26.03.2017г. в РИК 17-Пловдив област е постъпило заявление от Яна Динкова Чолакова - упълномощен представител на Коалиция „БСП за България“, с искане бъде заличена от списъка на упълномощените представители на Коалиция „БСП за България“

След извършена проверка, РИК 17-Пловдив област установи, че със свое  Решение №235/24.03.2017г., лицето Яна Динкова Чолакова, се намира в обявения списък на упълномощените представители подадени на Коалиция „БСП за България“.

На основание чл.72, ал.1, т.1, от Изборния кодекс, РИК 17-Пловдив област,

**РЕШИ:**

1. Заличава лицето **Яна Динкова Чолакова** от обявения на интернет страницата на Районна избирателна комисия 17 – Пловдив, списък на упълномощените представители на Коалиция „БСП за България“.

Настоящото решение може да бъде оспорено пред Централната избирателна комисия в тридневен срок  от обявяването му.

**По т.6** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно:** Поправка на техническа грешка в Решение № 252-НС от 25.03.2017г. на РИК 17 за промяна в съставите на секционните избирателни комисии на територията на община Асеновград, област Пловдив при произвеждането на изборите за народни представители на 26.03.2017 г.

**РЕШЕНИЕ**

 **№287-НС
Пловдив област, 26.03.2017 г.**

**ОТНОСНО:** Поправка на техническа грешка в Решение № 252-НС от 25.03.2017г. на РИК 17 за промяна в съставите на секционните избирателни комисии на територията на община Асеновград, област Пловдив при произвеждането на изборите за народни представители на 26.03.2017 г.

Във връзка с установена техническа грешка в Решение № 252-НС от 25.03.2017г. е необходимо да бъде отменена точка 6 на същото.

С оглед изложеното и на основание чл. 72, ал. 1, т. 1 и т. 4 от Изборния кодекс, Районната избирателна комисия

**Р Е Ш И:**

1. Отменя т.6 на Решение №252-НС от 25.03.2017г. на РИК 17 Пловдив област, с която в секция **170100061**– гр. Асеновград е освободен Шабан Гюнай Халил,с ЕГН:\*\*\*\*\*\*\*\*\*\* от длъжност  член, а на негово място е назначен Сезгин Юсуфов Мехмедов, с ЕГН: \*\*\*\*\*\*\*\*\*\* на длъжност член.
2. Анулира издаденото удостоверение на Сезгин Юсуфов Мехмедов и издава ново удостоверение на Шабан Гюнай Халил.
3. Членовете на СИК при изпълнение на своите функции са длъжностни лица по смисъла на чл. 93, т. 1 от Наказателния кодекс.
4. При изпълнение на функциите си членовете на СИК не могат да носят отличителни знаци на партии, коалиции от партии и инициативни комитети, както и да провеждат предизборна агитация.

Настоящото решение може да бъде оспорено пред Централната избирателна комисия в тридневен срок  от обявяването му.

**По т.7** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно:** сигнал вх.№ 34/26.03.2017г. от Стефан Николов Ангелов, препратен до РИК по компетентност от ОД на МВР Пловдив

**РЕШЕНИЕ
№ 288-НС
Пловдив Област, 26.03.2017г.**

ОТНОСНО: сигнал вх.№ 34/26.03.2017г. от Стефан Николов Ангелов, препратен до РИК по компетентност от ОД на МВР Пловдив

С вх.№ 34 от 26.03.2017г. /16:57ч./ в РИК 17 Пловдив област на електронната поща е постъпило писмо от ОД на МВР Пловдив, с което е препратен на комисията по компетентност сигнал от Стефан Николов Ангелов, приет на тел.112, относно недопускането му да бъде придружител на незрящата си баба при гласуването й в с.Ръжево, община Калояново. Същата е упражнила правото си на глас.

В съответствие с чл.236, ал.1 от ИК и Методическите указания за СИК в страната, приети с Решение № 4371-НС от 1 март 2017 г. на ЦИК, преценката доколко става въпрос за лице с увредено зрение и затруднения в придвижването, което не позволява на гласоподавателя да упражни сам правото си на глас, е на председателя на СИК. В случай, че неговото решение бъде оспорено, секционната избирателна комисия взема писмено решение, което е окончателно.

Нещо повече, в конкретната хипотеза сигналът не е подаден от лице с правен интерес, а именно – самият гласоподавател, който, видно от изложението, е упражнил надлежно правото си на глас. Поради изложените мотиви комисията счита, че същият следва да бъде оставен без разглеждане като недопустим.

С оглед горното и на основание чл. 72, ал. 1, т. 1 и т. 20, както и чл.236, ал.1 от ИК, Районна избирателна комисия

**РЕШИ**

ОСТАВЯ БЕЗ РАЗГЛЕЖДАНЕ сигнал вх.№ 34/26.03.2017г. от Стефан Николов Ангелов, препратен до РИК по компетентност от ОД на МВР Пловдив.

Настоящото решение може да бъде оспорено пред Централната избирателна комисия в тридневен срок  от обявяването му.

**По т.8** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно: Устен сигнал -** Жалба с вх. № 33/26.03.2017г. от Бедрие Търмазова –кандидат за народен представител, постъпила в Районна избирателна комисия – Пловдив област относно извършена агитация в гр.Асеновград - ОУ „Никола Вапцаров“.

**РЕШЕНИЕ**

 **№ 289-НС
Пловдив Област, 26.03.2017г.**

**ОТНОСНО: Устен сигнал -** Жалба с вх. № 33/26.03.2017г. от Бедрие Търмазова –кандидат за народен представител, постъпила в Районна избирателна комисия – Пловдив област относно извършена агитация в гр.Асеновград - ОУ „Никола Вапцаров“.

Във връзка с подадения сигнал/жалба, на място – в ОУ „Никола Вапцаров“ – гр. Асеновград бе изпратена група за проверка на случая, в състав Ваня Костадинова и Милена Калинова. Членовете на РИК 17 са разговаряли с лицето Селим Емин, което се е намирало в двора на ОУ „Н.Вапцаров“, което се е легитимирало като застъпник на ПП ДПС. Същия е споделил, че е бил призован да даде обяснения за случая и освен това е предоставил на органите на полицията телефона си, видно от който в същия не е имало избирателен списък.

По време на проверката, лицето не е извършвало агитация и не е извършвало справки в избирателни списъци.

Съставен е доклад, подписан от Ваня Костадинова и Милена Калинова.

С оглед изложеното и на основание чл. 72, ал. 1, т. 1 и т. 20 и чл. 182, ал.4 от ИК, Районната избирателна комисия 17 – Пловдив област,

**Р Е Ш И:**

**ОСТАВЯ БЕЗ УВАЖЕНИЕ** Жалба с вх. № 33/26.03.2017г. от Бедрие Търмазова –кандидат за народен представител, постъпила в Районна избирателна комисия – Пловдив област относно извършена агитация в гр.Асеновград - ОУ „Никола Вапцаров“.

Настоящото решение може да бъде обжалвано пред Централната избирателна комисия.

Председателят предложи да се приеме протоколно решение относно: Къде са разположение наблюдателите.

Иванка Милева: За тях трябва да има обособено място от което има видимост към цялата комисия и изчислителния център.

Взе се протоколно решение: Наблюдателите да бъдат разположение, където е обособената за тях част, срещу изчислителния център.

Протоколното решение беше прието с 15 гласа „ЗА“

Валя Кръстанова ОТСЪСТВА от залата.

ВАНЯ КОСТАДИНОВА ГЛАСУВА „ПРОТИВ“

Гласували „ЗА“ 15 члена

Общо гласували: 16 члена.

т.9 Разни – се докладва входяща и изходяща кореспонденция за деня.

Поради изчерпване на дневния ред заседанието бе закрито в 18:44 часа.

**ПРЕДСЕДАТЕЛ: ………………………..**
**ИЛИАН РУМЕНОВ ИВАНОВ**

**СЕКРЕТАР:……………………**

**АЙТЕН САЛИМ**

**ПРОТОКОЛЧИК-ПРЕБРОИТЕЛ: …………………..**

**СПИСЪК ОТ ПОИМЕННО ГЛАСУВАНЕ НА РЕШЕНИЯ,**

**ВЗЕТИ С ПРОТОКОЛ № 25/ 26.03. 2017г.**

|  |  |  |  |  |  |  |  |
| --- | --- | --- | --- | --- | --- | --- | --- |
| ***РИК 17/№ Решение*** | ***282*** | ***283*** | ***284*** | ***285*** | ***286*** | ***287*** | ***ЗАБЕЛЕЖКА:*** |
| И. Иванов | ЗА | ЗА | ЗА | ЗА | ЗА | ЗА |  |
| В. Костадинова | ЗА | ЗА | ЗА | ЗА | ЗА | ЗА |  |
| Ив. Милева | ЗА | ЗА | ЗА | ЗА | ЗА | ЗА |  |
| А. Салим | ЗА | ЗА | ЗА | ЗА | ЗА | ЗА |  |
| Ел. Кинаева | ЗА | ЗА | ЗА | ЗА | ЗА | ЗА |  |
| Ел. Караманова | ЗА | ЗА | ЗА | ЗА | ЗА | ЗА |  |
| Д. Дишлиева | ЗА | ЗА | ЗА | ЗА | ЗА | ЗА |  |
| Йорд. Дамбулев |  |  |  |  |  |  | ОТСЪСТВА |
| М. Калинова | ЗА | ЗА | ЗА | ЗА | ЗА | ЗА |  |
| Д. Кузманов | ЗА | ЗА | ЗА | ЗА | ЗА | ЗА |  |
| Ив. Кърчев | ЗА | ЗА | ЗА | ЗА | ЗА | ЗА |  |
| С. Яшар | ЗА | ЗА | ЗА | ЗА | ЗА | ЗА |  |
| Ст. Янаджиев | ЗА | ЗА | ЗА | ЗА | ЗА | ЗА |  |
| В. Кръстанова | ЗА | ЗА | ЗА | ЗА | ЗА | ЗА |  |
| Анг. Господинов | ЗА | ЗА | ЗА | ЗА | ЗА | ЗА |  |
| Ант. Карагачлиев | ЗА | ЗА | ЗА | ЗА | ЗА | ЗА |  |
| Л. Андонова | ЗА | ЗА | ЗА | ЗА | ЗА | ЗА |  |
| **ОБЩО „ЗА“** | **16** | **16** | **16** | **16** | **16** | **16** |  |
| **ОБЩО „ПРОТИВ“** | **0** | **0** | **0** | **0** | **0** | **0** |  |
| **ОБЩО ГЛАСУВАЛИ** | **16** | **16** | **16** | **16** | **16** | **16** |  |
|  |  |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| ***РИК 17/№ Решение*** | ***288*** | ***289*** |  |  |  |  | ***ЗАБЕЛЕЖКА:*** |
| И. Иванов | ЗА | ЗА |  |  |  |  |  |
| В. Костадинова | ЗА | ЗА |  |  |  |  |  |
| Ив. Милева | ЗА | ЗА |  |  |  |  |  |
| А. Салим | ЗА | ЗА |  |  |  |  |  |
| Ел. Кинаева | ЗА | ЗА |  |  |  |  |  |
| Ел. Караманова | ЗА | ЗА |  |  |  |  |  |
| Д. Дишлиева | ЗА | ЗА |  |  |  |  |  |
| Йорд. Дамбулев | ЗА | ЗА |  |  |  |  |  |
| М. Калинова | ЗА | ЗА |
| Д. Кузманов | ЗА | ЗА |
| Ив. Кърчев | ЗА | ЗА |
| С. Яшар | ЗА | ЗА |
| Ст. Янаджиев | ЗА | ЗА |
| В. Кръстанова | ЗА | ЗА |
| Анг. Господинов | ЗА | ЗА |
| Ант. Карагачлиев | ЗА | ЗА |
| Л. Андонова | ЗА | ЗА |
| **ОБЩО „ЗА“** | **16** | **16** |
| **ОБЩО „ПРОТИВ“** | **0** | **0** |
| **ОБЩО ГЛАСУВАЛИ** | **16** | **16** |

Настоящият списък с поименно гласуване на решенията на РИК 17 Пловдив област е неразделна част от Протокола.

*Легенда: „ЗА“, „ПРОТИВ“ (ПР);в графа „Забележки“ се отбелязват присъствието на членовете по време на гласуване, гласувания с особено мнение и т.н.*

**ПРОТОКОЛЧИК:**

**Ивайло Ковачев**

Настоящият списък с поименно гласуване на решенията на РИК 17 Пловдив област е неразделна част от Протокола.

*Легенда: „ЗА“, „ПРОТИВ“ (ПР);в графа „Забележки“ се отбелязват присъствието на членовете по време на гласуване, гласувания с особено мнение и т.н.*